b"\n_START_ARTICLE_\nCentener\n_START_PARAGRAPH_\nEl centener era l'ajudant en les funcions judicials del veguer (o vescomte quan se li afegia alguna altra tasca), al seu torn ajudant del comte. Cada comtat estava dividit en vegueries i aquestes es dividien en cent\xc3\xbaries amb els centeners en la mateixa situaci\xc3\xb3: exercien just\xc3\xadcia a la cent\xc3\xbaria per\xc3\xb2 no domini (si b\xc3\xa9 podien tenir terres dins la cent\xc3\xbaria o la vegueria sobre les que tenien domini efectiu, en feu del comte o un altre senyor, i aquestos dominis van esdevenir a vegades senyorius). Per sota dels centeners els consellers exercien just\xc3\xadcia en divisions menors. El centeners no sols exercien just\xc3\xadcia en un territori m\xc3\xa9s petit que el veguer sin\xc3\xb3 que era per afers menys importants (els grans afers civils o criminals el jutjava el comte, els afers criminals i alguns civils el veguer o el vescomte ajudats com assessors pels centeners, i els afers secundaris els centeners; els consellers s'ocupaven dels petits conflictes personals a les poblacions) _NEWLINE_Els centeners havien de con\xc3\xa8ixer les lleis del pa\xc3\xads. Jutjaven sense assessors. Se'ls anomenava nobile viris (homes nobles) i tenien preced\xc3\xa8ncia sobre els consellers."